title: Vindija (arula)
text: Vindija arula, tigisa koe Xrvatska, tir abdiizvugalaf debak ke Lekeraporugal lize xim ke konak Neandertal olkik zo kosmayad. Tadle ke bata arula tir dem bontapa abrotcafa gu 50 m- is mantafa gu 28 m- is konaklize ontinafa gu loon 10 m-. Ina arte 55 km- male Zagreb ise talte 20 km- male Varaždin tigir. Bak 1974 zo kosmayar isen uldinet da gan Neandertal ayik weti 32000 ik 45000 tanda zo kereleyer. Tan bat Neandertal olkik wetce dalafa klita ke DNA ta Neandertal nastopaf abdumimaks al zo solnarir. Debak va Neandertal ayik az witayik bravayar.